# టోనీ అబాట్

|  |
| --- |
| టోనీ అబాట్ |
|
అధికారిక చిత్రం, 2013 |
|

---

ఆస్ట్రేలియా 28వ ప్రధానమంత్రి
 |
|  **పదవీ కాలం** 2013 సెప్టెంబర్ 18 – 2015 సెప్టెంబర్ 15
 |
| చక్రవర్తి
 | ఎలిజబెత్ II
 |
| Governor General
 | * డేమ్ క్వెంటిన్ బ్రైస్
* సర్ పీటర్ కాస్‌గ్రోవ్
 |
|  | వారెన్ ట్రస్
 |
| ముందు
 | కెవిన్ రుడ్
 |
| తరువాత
 | మాల్కం టర్న్‌బుల్
 |
|

---

ఆస్ట్రేలియా లిబరల్ పార్టీ అధ్యక్షుడు
 |
| **ప్రస్తుత పదవిలో** |
| **అధికార కాలం** 29 May 2026
 |
| నాయకుడు
 | ఆంగస్ టేలర్
 |
| ముందు
 | జాన్ ఓల్సెన్
 |
|

---

ప్రతిపక్ష నాయకుడు
 |
|  **పదవీ కాలం** 2009 డిసెంబర్ 1 – 2013 సెప్టెంబర్ 18
 |
| డిప్యూటీ
 | జూలీ బిషప్
 |
| ముందు
 | మాల్కం టర్న్‌బుల్
 |
| తరువాత
 | క్రిస్ బోవెన్
 |
|

---

లిబరల్ పార్టీ నాయకుడు
 |
|  **పదవీ కాలం** 2009 డిసెంబర్ 1 – 2015 సెప్టెంబర్ 14
 |
| Deputy
 | జూలీ బిషప్
 |
| ముందు
 | మాల్కం టర్న్‌బుల్
 |
| తరువాత
 | మాల్కం టర్న్‌బుల్
 |
|

---

సభ్యుడు ఆస్ట్రేలియన్ పార్లమెంట్
 |
|  **పదవీ కాలం** 2002 ఫిబ్రవరి 12 – 2007 డిసెంబర్ 3
 |
| ముందు
 | పీటర్ రేయిత్
 |
| తరువాత
 | ఆంథోనీ ఆల్బన్స్
 |
|

---

వ్యక్తిగత వివరాలు
 |

---

 |
| జననం
 |  (1957-11-04) 1957 నవంబరు 4 లాంబెత్ , లండన్, ఇంగ్లాండ్
 |
| రాజకీయ పార్టీ
 | లిబరల్
 |
| జీవిత భాగస్వామి
 |
మార్జీ ఐట్కెన్ ​(m. 1988)​
 |
| సంతానం
 | 3
 |
| పూర్వ విద్యార్థి
 | * సెయింట్ జాన్స్ కాలేజ్, సిడ్నీ విశ్వవిద్యాలయం ( బి.ఇ.సి , ఎల్.ఎల్.బి )
* క్వీన్స్ కాలేజ్, ఆక్స్‌ఫర్డ్ ( ఎంఏ )
 |
| వృత్తి
 | * పాత్రికేయుడు
* వ్యాపారవేత్త
* రాజకీయవేత్త
 |
| సంతకం
 |  |

**ఆంథోనీ జాన్ అబోట్** (/ˈæbət//) (జననం 4 నవంబర్ 1957) ఆస్ట్రేలియన్ రాజకీయ నాయకుడు, ఆయన 2013 నుండి 2015 వరకు ఆస్ట్రేలియా 28 వ ప్రధానమంత్రిగా పని చేశాడు. ఆయన 2009 నుండి 2015 వరకు లిబరల్ పార్టీ నాయకుడిగా పదవిలో ఉన్నాడు, 1994 నుండి 2019 వరకు న్యూ సౌత్ వేల్స్లోని వారింగా విభాగానికి పార్లమెంట్ సభ్యుడిగా (MP) ఉన్నారు. ఆయన ప్రస్తుతం లిబరల్ పార్టీ అధ్యక్షుడిగా పని చేస్తున్నాడు.

అబాట్ సిడ్నీ విశ్వవిద్యాలయంలో అర్థశాస్త్రం, న్యాయశాస్త్రం అభ్యసించి, ఆ తర్వాత రోడ్స్ స్కాలర్‌గా ఆక్స్ఫర్డ్ విశ్వవిద్యాలయంలో చేరాడు. ఆయన రాజకీయాల్లోకి ప్రవేశించడానికి ముందు కొంతకాలం మతగురువుగా శిక్షణ పొంది, పాత్రికేయ రంగంలో, రాజకీయ సలహాదారు పాత్రలలో పని చేశాడు. అబాట్ 1994 వారింగా ఉప ఎన్నికలో పార్లమెంటులోకి ప్రవేశించి, హోవార్డ్ ప్రభుత్వ హయాంలో ఆరోగ్య & వృద్ధాప్య శాఖలతో సహా వివిధ మంత్రి పదవులలో పనిచేస్తూ ఉన్నత స్థాయికి ఎదిగాడు. 2009లో లేబర్ పార్టీ ఉద్గారాల వ్యాపార పథకానికి టర్న్‌బుల్ మద్దతు ఇవ్వడంపై జరిగిన నాయకత్వ మార్పు పోరులో ఆయన మాల్కం టర్న్‌బుల్‌ను సవాలు చేసి ఓడించాడు. తదనంతరం అబాట్ 2010 ఫెడరల్ ఎన్నికలలో సంకీర్ణానికి నాయకత్వం వహించాడు, దాని ఫలితంగా హంగ్ పార్లమెంట్ ఏర్పడింది, ఆపై 2013 ఎన్నికలలో భారీ విజయాన్ని సాధించాడు.

ప్రధానమంత్రిగా, అబాట్ ప్రభుత్వం 'ఆపరేషన్ సావరిన్ బోర్డర్స్'ను ప్రవేశపెట్టింది , కార్బన్ ధరల పథకాన్ని, మైనింగ్ పన్నును రద్దు చేసింది , ఇంకా బడ్జెట్ పొదుపు చర్యలను చేపట్టింది. ఆయన పరిపాలన 'మెడికల్ రీసెర్చ్ ఫ్యూచర్ ఫండ్' , చైనా, జపాన్, దక్షిణ కొరియాలతో వాణిజ్య ఒప్పందాలు, ' న్యూ కొలంబో ప్లాన్' వంటి అనేక కార్యక్రమాలను ప్రారంభించింది . అబాట్ ఐసిస్‌కు వ్యతిరేకంగా పోరాటానికి సైనికులను కూడా పంపారు, 12,000 మంది సిరియన్ శరణార్థులకు పునరావాసం కల్పిస్తామని హామీ ఇచ్చారు. దేశీయంగా, ఆయన ఆదివాసీ ఆస్ట్రేలియన్లకు రాజ్యాంగ గుర్తింపు ఇవ్వాలని, స్వలింగ వివాహాలపై ప్రజాభిప్రాయ సేకరణ జరపాలని వాదించాడు.

ప్రజాదరణ లేని బడ్జెట్ కోతలు, తగ్గుతున్న ప్రజా మద్దతు కారణంగా అబాట్ నాయకత్వం విస్తృత విమర్శలను ఎదుర్కొంది, ఇది 2015లో మాల్కం టర్న్‌బుల్ ఆయన స్థానంలోకి రావడానికి దారితీసింది. 2019 ఎన్నికలలో స్వతంత్ర అభ్యర్థి జాలి స్టెగ్గల్ చేతిలో ఓడిపోయే వరకు ఆయన పార్లమెంటులో కొనసాగాడు. 2020లో, అబాట్ యూకే బోర్డ్ ఆఫ్ ట్రేడ్‌కు నియమితులయ్యారు సంప్రదాయవాద దృక్కోణాలను సమర్థిస్తూ, రచయితగా, వక్తగా ప్రజా చర్చలలో చురుకుగా పాల్గొంటున్నారు. 2026లో, ఆయన లిబరల్ పార్టీకి ఫెడరల్ అధ్యక్షుడిగా ఎన్నికయ్యారు, ఇది పార్టీలో ప్రధానంగా పరిపాలనాపరమైన పదవి.

## బాల్యం

### జననం & కుటుంబ నేపథ్యం

అబాట్ 4 నవంబర్ 1957న ఇంగ్లాండ్‌లోని లండన్‌లోని లాంబెత్‌లోని జనరల్ లైయింగ్-ఇన్ హాస్పిటల్‌లో జన్మించాడు. ఆయన ఫే (née పీటర్స్ 1933-2025), రిచర్డ్ హెన్రీ "డిక్" అబోట్ (1924-2017) కు జన్మించిన నలుగురు పిల్లలలో పెద్దవాడు. ఆయనకు ముగ్గురు చెల్లెళ్ళు ఉన్నారు, వారిలో క్రిస్టీన్ ఫోర్స్టర్ కూడా ఉన్నారు, ఆమె కూడా రాజకీయాలలో పాల్గొన్నది. అతని తల్లి సిడ్నీలో జన్మించింది, అతని తండ్రి ఇంగ్లాండ్‌లోని న్యూకాజిల్ అపాన్ టైన్‌లో జన్మించాడు.

డిక్ అబాట్ 16 సంవత్సరాల వయస్సులో తన తల్లిదండ్రులతో ఆస్ట్రేలియాకు వెళ్ళాడు. ఆయన రెండు సంవత్సరాల తరువాత 1942లో రాయల్ ఆస్ట్రేలియన్ ఎయిర్ ఫోర్స్‌లోకి పిలుపు అందుకున్నాడు. డిక్ అబాట్ అతని తల్లి 1954 లో యూకే కి తిరిగి వచ్చాడు, అక్కడ ఆయన డైటీషియన్ అయిన ఫే పీటర్స్‌ను కలుసుకుని వివాహం చేసుకున్నాడు.

## మూలాలు